SET ปิดเย็นพุ่ง 17 จุด ลุ้นพรุ่งนี้ไปต่อรับ MSCI ปรับน้ำหนักลงทุน วางแนวต้าน 1,625-1,630
SET ปิดเย็นพุ่ง 17 จุด ลุ้นพรุ่งนี้ไปต่อรับ MSCI ปรับน้ำหนักลงทุน วางแนวต้าน 1,625-1,630 โดยดัชนีปิดตลาดวันนี้ ที่ระดับ 1,614.80 จุด บวก 17.08 จุด หรือ 1.07% มูลค่าการซื้อขาย 4.74 หมื่นล้านบาท
25 พ.ย. 2562

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,614.80 จุด บวก 17.08 จุด หรือ 1.07% มูลค่าการซื้อขาย 4.74 หมื่นล้านบาท
10 หุ้นดันดัชนีวันนี้

ด้านนายกรภัทร วรเชษฐ์ ผู้อำนวยการฝ่ายวิจัยและบริการการลงทุน บล.โนมูระ พัฒนสิน กล่าวว่า ตลาดหุ้นไทยวันนี้รีบาวด์สอดคล้องกับตลาดหุ้นในภูมิภาคเอเชีย ขานรับเจรจาการค้าระหว่างสหรัฐและจีนที่มีพัฒนาการในเชิงบวก หลังประธานาธิบดีโดนัลด์ ทรัมป์ ระบุว่าสหรัฐใกล้จะบรรลุข้อตกลงการค้าเฟสแรกกับจีนในไม่ช้านี้ ขณะที่ฝั่งจีนก็พร้อมร่วมมือทำข้อตกลงการค้าเฟสแรกให้แล้วเสร็จ
อย่างไรก็ดี ต้องติดตามการปรับน้ำหนักลงทุนของ MSCI ที่มีผลบังคับในวันพรุ่งนี้ (26 พ.ย.) คาดว่าจะถึงเม็ดเงินไหลเข้าหุ้นไทยราว 524 ล้านเหรียญสหรัฐ ส่งผลให้สภาพคล่องสูงราว 7 หมื่นล้านบาท นอกจากนี้ ยังต้องติดตามความคืบหน้าเจรจาการค้าต่อไป รวมถึงรอติดตามกองทุนใหม่ที่จะมาแทนกองทุน LTF ซึ่งใกล้จะชัดเจนแล้วน่าจะเป็นบวกต่อตลาดฯด้วย
ส่วนแนวโน้มการลงทุนในวันพรุ่งนี้ (26 พ.ย.) นายกรภัทร กล่าวว่า ตลาดฯมีโอกาสที่จะปรับตัวขึ้นต่อไปได้ พร้อมให้แนวรับ 1,600 จุด  ส่วนแนวต้าน 1,625-1,630 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
KBANK มูลค่าการซื้อขาย 2,671.87 ล้านบาท ปิดที่ 156.00 บาท เพิ่มขึ้น 3.00 บาท
TRUE มูลค่าการซื้อขาย 2,377.14 ล้านบาท ปิดที่ 4.38 บาท เพิ่มขึ้น 0.14 บาท
PTT มูลค่าการซื้อขาย 1,682.96 ล้านบาท ปิดที่ 43.50 บาท เพิ่มขึ้น 0.25 บาท
SCC มูลค่าการซื้อขาย 1,578.12 ล้านบาท ปิดที่ 393.00 บาท เพิ่มขึ้น 6.00 บาท
BGRIM มูลค่าการซื้อขาย 1,410.45 ล้านบาท ปิดที่ 56.00 บาท เพิ่มขึ้น 1.75 บาท
ตลาดหุ้นเอเชีย
